देवली में निजी शिक्षण संचालकों का धरना समाप्त
देवली में निजी शिक्षण संचालकों का धरना समाप्त
देवली|उपखंड कार्यालयके बाहर 8 दिन से चल रहे निजी स्कूल संचालकों का धरना मंगलवार को राज्य सरकार के 25 मार्च तक पुनर्भरण राशि का भुगतान करने के आश्वासन पर समाप्त हो गया। स्कूल संचालक 28 फरवरी से राज्य सरकार द्वारा 25 सीटों पर प्रवेश को लेकर दी जाने वाली पुनर्भरण राशि का भुगतान को लेकर धरना दे रहे थे। मंगलवार को स्वयंसेवी शिक्षण संस्थान संघ के जिला कार्यकारिणी सदस्यों की मौजूदगी में सरकार से मिले आश्वासन पर धरना समाप्त कर दिया
राशनडीलरों ने सौंपा ज्ञापन
निवाई| राशनविक्रेता संघ के अध्यक्ष कालूराम गुर्जर के नेतृत्व में राशन डीलरों ने एसडीएम हरिताभ आदित्य को 11 सूत्रीय मांगों का मुख्यमंत्री के नाम ज्ञापन सौंपा। ज्ञापन में विक्रेता की मृत्यु हो जाने पर 1 माह के अन्दर उसके आश्रितों को नियुक्ति देने, वितरित की गई राशन सामग्री पर 2 प्रतिशत प्रति क्विंटल छीजत दिए जाने, अज्ञात कारणों से कोई गलती हो जाए तो उस पर आपराधिक प्रकरण दर्ज नहीं करने एवं वितरण की अवधि पखवाड़े के स्थान पर साप्ताहिक किए जाने सहित अन्य मांगें शामिल हैं। इस अवसर पर सुरेश अग्रवाल, हरिकिशन सहित दर्जनों राशन विक्रेता मौजूद थे।
टोडारायसिंहनगर पालिका की साधारण सभा 15 को
टोडारायसिंह| नगरपालिका की साधारण सभा का आयोजन 15 मार्च को नगर पालिका सभा भवन में अपरान्ह 3 बजे नगर पालिका अध्यक्ष संतकुमार जैन की अध्यक्षता में आहुत की जाएगी। पालिका ईओ चेतन कुमार जैन ने बताया कि बैठक में विद्युत विभाग काे केकडी रोड पर भूमि उपलब्ध कराने, पुलिस चौकी हेतु देशवाली मोहल्ले में स्कूल भवन उपलब्ध करवाने, आंगनबाड़ी केन्द्रों हेतु भूमि उपलब्ध कराने, कमोदी सागर की भूमि के संबध में, सफाई ठेके की अवधि बढ़ाने, नाथूलाल चांवरिया कनिष्ठ लिपिक के आवकाश स्वीकृति के संबध में विचार विमर्श किया जाएगा।
bho_Deva bho_Deva hin_Deva hin_Deva hin_Deva hin_Deva hin_Deva